CELEX: 32020D0955
Language: ro
Date: 2020-06-30 00:00:00
Title: Decizia (PESC) 2020/955 a Consiliului din 30 iunie 2020 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

3.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 212/18
               
            
         DECIZIA (PESC) 2020/955 A CONSILIULUI
         din 30 iunie 2020
         de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 25 noiembrie 2005, Consiliul a adoptat Acțiunea comună 2005/889/PESC (1) care a instituit Misiunea de Asistență la Frontieră a Uniunii Europene pentru punctul de trecere Rafah (EU BAM Rafah).
                  
               
                     (2)
                  
                  
                     La 28 iunie 2019, Consiliul a adoptat Decizia (PESC) 2019/1115 (2) care a modificat Acțiunea comună 2005/889/PESC și a prelungit-o până la 30 iunie 2020.
                  
               
                     (3)
                  
                  
                     La 16 aprilie 2020, Comitetul politic și de securitate (COPS) a convenit că, din cauza pandemiei provocate de COVID-19, EU BAM Rafah ar trebui prelungită, cu același mandat, pentru o perioadă suplimentară de 12 luni, și anume până la 30 iunie 2021, pornind de la premisa că misiunea va face obiectul unei reexaminări strategice de îndată ce circumstanțele vor permite acest lucru.
                  
               
                     (4)
                  
                  
                     EU BAM Rafah ar trebui să beneficieze de o valoare de referință financiară pentru această nouă perioadă de un an.
                  
               
                     (5)
                  
                  
                     Acțiunea comună 2005/889/PESC ar trebui modificată în consecință.
                  
               
                     (6)
                  
                  
                     EU BAM Rafah se va desfășura în contextul unei situații care s-ar putea deteriora și care ar putea împiedica îndeplinirea obiectivelor acțiunii externe a Uniunii, astfel cum sunt prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Acțiunea comună 2005/889/PESC se modifică după cum urmează:
            
                        1.
                     
                     
                        La articolul 13 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente misiunii EU BAM Rafah în perioada 1 iulie 2020-30 iunie 2021 este de 2 180 000,00 EUR.”
                     
                  
                        2.
                     
                     
                        La articolul 16, al doilea paragraf se înlocuiește cu următorul text:
                        „Expiră la 30 iunie 2021.”
                     
                  
         
            Articolul 2
            Prezenta decizie intră în vigoare la data adoptării.
            Se aplică de la 1 iulie 2020.
         
         
            Adoptată la Bruxelles, 30 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 327, 14.12.2005, p. 28).
         
            (2)  Decizia (PESC) 2019/1115 a Consiliului din 28 iunie 2019 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 176, 1.7.2019, p. 6).